### ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ

### ΓΙΑ ΤΗΝ ΑΠΑΣΧΟΛΗΣΗ ΔΟΚΙΜΩΝ ΕΡΕΥΝΗΤΩΝ

### ΣΤΟ ΙΝΣΤΙΤΟΥΤΟ ΔΙΕΘΝΩΝ ΣΧΕΣΕΩΝ (Ι.ΔΙ.Σ.)

**\*\*\*\*\*\*\*\*\*\*\*\*\*\*\*\***

Το Ι.ΔΙ.Σ. εκδηλώνει ενδιαφέρον για την απασχόληση δοκίμων ερευνητών σε εθελοντική βάση, επί μια περίοδο εννέα (9) περίπου μηνών και, συγκεκριμένα, από τον Οκτώβριο 2025 μέχρι και τον Ιούνιο 2026. Κατόπιν επιλογής, θα δημιουργηθούν ομάδες εργασίας, οι οποίες θα στελεχώσουν τους Τομείς:

* Ρωσίας, Ευρασίας και Νοτιοανατολικής Ευρώπης (ΤΟ.Ρ.Ε.Ν.Ε.).
* Αμερικανικής Πολιτικής και Ευρω-Ατλαντικών Μελετών (Τ.Α.Π.ΕΑ.Μ.).
* Άμυνας και Ασφάλειας (Τ.ΑΜ.ΑΣ.)
* Διεθνούς Πολιτικής (ΤΟ.ΔΙ.Π.).

Οι δόκιμοι ερευνητές θα ασχοληθούν, υπό την εποπτεία στελεχών του Ι.ΔΙ.Σ., με την παρακολούθηση, τεκμηρίωση και ανάλυση εξελίξεων, καθώς και την έκδοση ενημερωτικών δελτίων για τις προαναφερόμενες θεματικές περιοχές.

Οι ενδιαφερόμενοι πρέπει να είναι τελειόφοιτοι προπτυχιακοί ή μεταπτυχιακοί φοιτητές του Παντείου ή άλλων ΑΕΙ της ημεδαπής ή αλλοδαπής, με ειδίκευση σχετική με τις θεματικές περιοχές των Ομάδων Εργασίας.

Θα ληφθούν υπόψη: βαθμολογία, γνώση Αγγλικής ή/και άλλων γλωσσών και ιδιαιτέρως γλωσσών των εξεταζόμενων περιοχών, καθώς και άλλα τεκμήρια που πιστοποιούν το ενδιαφέρον τους για τους Τομείς.

**Απαραίτητα δικαιολογητικά:**

* **ΑΙΤΗΣΗ όπου θα θα αναγράφ-εται/ονται ο/οι Τομ-έας/είς ενδιαφέροντος.** Οιυποψήφιοι μπορούν να υποβάλουν αιτήσεις για **παραπάνω από έναν Τομείς**. Σε αυτή την περίπτωση θα πρέπει να επισυνάπτουν **αντίστοιχο αριθμό αντιτύπων των δικαιολογητικών τους**.
* **Βιογραφικό σημείωμα.**
* **Τίτλος Σπουδών-Πτυχίο-Αναλυτική βαθμολογία** (Για τους προπτυχιακούς φοιτητές είναι απαραίτητη η προσκόμιση της τελευταίας αναλυτικής βαθμολογίας).
* **Πτυχίο Αγγλικών**

**Έναρξη υποβολής αιτήσεων: Τετάρτη 10 Σεπτεμβρίου 2025**

**Προθεσμία υποβολής αιτήσεων: Τρίτη 30 Σεπτεμβρίου 2025**

Η **υποβολή δικαιολογητικών** μπορεί να γίνει **ΜΟΝΟΝ** με τους **εξής τρόπους**:

* Στα **γραφεία του Ι.ΔΙ.Σ.** (Χίλλ 3-5, 105 58 Πλάκα), κατά τις εργάσιμες ημέρες **(Δευτέρα-Παρασκευή) από 10:00 π.μ. έως 2:00 μ.μ.**.
* **Ταχυδρομικά**. Οι ενδιαφερόμενοι που επιθυμούν να στείλουν τα δικαιολογητικά τους ταχυδρομικά θα πρέπει να λάβουν υπ’όψιν τους την προθεσμία υποβολής των αιτήσεων (Τρίτη 30 Σεπτεμβρίου) και όχι την ημερομηνία αποστολής τους.

**Από τη Διεύθυνση του Ι.ΔΙ.Σ.**